 Fake Pastor: Ọlọpàá mú aṣaájú ẹgbẹ òkùnkùn Ẹiyẹ Confraternity Inagijẹ ti ọpọ eeyan mọ arakunrin naa si ni Pasitọ lai ni ile ijọsin kankan, ṣugbọn orukọ abisọ rẹ a maa jẹ Emmanuel Ọlatunde. Iroyin ti a gbọ sọ pe, ọwọ tẹ arakunrin ọhun lori ẹsun ọkan o jọkan iwa ipaniyan ati idigunjale lagbegbe ijọba ibilẹ Bariga. Gẹgẹ bi atẹjade kan ti alukoro ileeṣẹ ọlọpaa nipinlẹ Eko, Bala Elkana fi sita, Ọmọ ọdun mọkanlelọgbọn ni Ọlatunde, o si ti fi igba kan ri lọ ṣe saa diẹ lọgba ẹwọn. O ni ọwọ rẹ lawọn ọlọpaa ba ninu iku Ọgbẹni Ahmed Karonwi, ti oun pẹlu jẹ ilumọọka ọmọ ẹgbẹ okunkun Aiye Confraternity Ikọlu awọn ẹgbẹ okunkun ti n di tọrọfọnkale nipinlẹ Eko, eleyii ti ileeṣẹ ọẹọpaa ni ilakaka n lọ lati wa ọwọ rẹ bọlẹ. : Ọwọ ọlọpaa nipinlẹ Eko ti tẹ arakunrin kan ti wọn ni o jẹ ijakumọ laarin awọn ọmọ ẹgbẹ okunkun Ẹiyẹ Confraternity, ni agbegbe Bariga ni ilu Eko. 